O primeiro xardín botánico de Bucarest foi fundado en 1860 preto da Facultade de Medicina por Carol Davila. O decreto de creación do Xardín Botánico foi asinado polo príncipe Alexandru Ioan Cuza o 5 de novembro dese ano. O seu primeiro director foi o botánico Ulrich Hoffmann, seguido seis anos máis tarde por Dimitrie Grecescu. O xardín foi finalmente trasladado á súa localización actual en 1884 por Dimitrie Brândză, un botánico rumano, e Louis Fuchs, un arquitecto paisaxista belga. Os xardíns foron inaugurados en 1891, cando rematou a construción dos invernadoiros. O xardín foi danado durante a Primeira Guerra Mundial, cando foi usado polas tropas de ocupación alemás, e durante a Segunda Guerra Mundial, cando foi alcanzado por bombardeos angloamericanos
- Non.